|  |
| --- |
| grb_rh_3_jednobojni-dopis |
| **REPUBLIKA HRVATSKA** |
| **MINISTARSTVO PRAVOSUĐA,UPRAVE I DIGITALNE TRANSFORMACIJE** |
|  **UPRAVA ZA ZATVORSKI SUSTAV**  **I PROBACIJU** **Zatvor u Šibeniku** |

RKP: 03316

Matični broj: 03060870

OIB: 63458186326

Grad:Šibenik

Ulica: Karla Vipauca 1

Razina: 11

Razdjel: 109

Šifra djelatnosti: 8423

Šifra grada: 444

Oznaka razdoblja: 01.01.-30.06.2024.

Zakonski predstavnik: Goran Čuljak

**B I LJ E Š K E**

**UZ FINANCIJSKO IZVJEŠĆE 01.01.-30.06.2024.**

**UVOD:**

Osnovna djelatnost: Zatvor u Šibeniku je posebna ustrojstvena jedinica Ministarstva pravosuđa i uprave, Uprave za zatvorski sustav i probaciju, kazneno tijelo zatvorenog tipa u kojem se izvršavaju mjere istražnog zatvora i izdržavanja kazne zatvora , odnosno preostali dio kazne do 6 mjeseci izrečenih u kaznenom postupku, kao i kazna zatvora i supletorna kazna izrečena u prekršajnom postupku. Zatvor je dužan sukladno Zakonu osobama na izdržavanju kazne osigurati dostojanstveni smještaj, zaštitu osobnosti, redovne obroke hrane i vode,rad, izobrazbu i zdravstvenu zaštitu. Rad zatvora financira se iz Državnog proračuna , a dijelom iz ostvarenih vlastitih prihoda.

**B I LJ E Š K E**

**UZ IZVJEŠTAJ O**

**PRIHODIMA I RASHODIMA, PRIMICIMA I IZDACIMA ZA RAZDOBLJE**

**01.01.– 30.06.2024. GODINE**

**ŠIFRA- 6 PRIHODI POSLOVANJA**

Ostvareni prihodi poslovanja tekuće godine na dan 30. lipnja 2024. godine veći su za 26 % od ostvarenih u izvještajnom razdoblju prethodne godine. Prihodi doznačeni iz proračuna za financiranje redovne djelatnosti veći su za 29,3 % u odnosu na isto razdoblje prethodne godine. Prihodi od prodaje proizvoda i roba te pruženih usluga iznose 3.112,03 € , a sastoje se od prihoda od prodaje proizvoda i roba u iznosu 45,27 € i prihoda od pruženih usluga u iznosu 3.066,76 €. Prihodi od naknada za priređivanje igara na sreću iznose 19.317,77 € i čine 1 % ukupnih prihoda ostvarenih u izvještajnom razdoblju.

**ŠIFRA- 6148 NAKNADE ZA PRIVREĐIVANJE IGARA NA SREĆU**

Naknade za privređivanje igara na sreću iznose 19.317,77 €, a odnose se na doznačena sredstva od igara za sreću u području pružanja potpore provođenju pojedinačnog programa izvršavanja kazne zatvora/odgojne mjere Uprave za zatvorski sustav i probaciju Ministarstva pravosuđa,uprave i digitalne transformacije. Temeljem sklopljenog ugovora doznačena sredstva isplaćena su Udruzi „ANST 1700“ Split za provođenje projekta „Pitanje kulture“ u iznosu 8.567,22 € i Udruzi „Liga za prevenciju ovisnosti“ Split za provođenje projekta „Dok sam unutra da naučim nešto“ u iznosu 10.750,55 €.

**ŠIFRA - 63 POMOĆI IZ INOZEMSTVA I OD SUBJEKATA UNUTAR OPĆEG PRORAČUNA**

Pomoći iz inozemstva i od subjekata unutar općeg proračuna iznose 0 €.

## ŠIFRA 64– PRIHODI OD IMOVINE

Navedeni prihodi iznose 0 €.

**ŠIFRA -65 PRIHODI OD UPRAVNIH I ADMINISTRATIVNIH PRISTOJBI,**

 **PRISTOJBI PO POSEBNIM PROPISIMA I NAKNADA**

Navedeni prihodi iznose 0 €.

**ŠIFRA- 6614 i 6615 PRIHODI OD PRODAJE PROIZVODA I ROBE TE PRUŽENIH**

**USLUGA I PRIHODI OD DONACIJA**

Prihodi od prodaje proizvoda i roba iznose 45,27 €, a sastoje se od :

- prihod od prodaje otpadnog ulja i masti 33,20 €

- prihod od prikupljenog papira i plastike 12,07 €

Prihodi od pruženih usluga iznose 3.066,76 €, a sastoje se od:

* prihod od fotokopiranja 27,80 €
* prihod od najma poslovnog prostora za postavljanje aparata

 za tople i hladne bezalkoholne napitke 1.407,48 €

* prihod od sprovođenja zatvorenika 141,60 €
* prihod od kamata 0,34 €
* prihod od rabata zatvorske prodavaonice 517,54 €
* prihod od pretplate po računima 972,00 €

**ŠIFRA -663 DONACIJE OD PRAVNIH I FIZIČKIH OSOBA IZVAN OPĆEG PRORAČUNA**

Prihodi od donacija iznose 0 €.

**ŠIFRA- 68 KAZNE, UPRAVNE MJERE I OSTALI PRIHODI**

Iznose 0 €.

**ŠIFRA - 3 RASHODI POSLOVANJA**

**ŠIFRA 31 - Rashodi za zaposlene** veći su za 33,2 % u odnosu na prethodno razdoblje što je rezultat isplaćenog većeg iznosa za plaće zaposlenika temeljemUredbe o nazivima radnih mjesta, uvjetima za raspored i koeficijentima za obračun plaće u javnim službama te državnoj službi, koja je stupila na snagu 1. ožujka 2024.godine **(**NN br. 22 od 26. veljače 2024. godine).

Isplaćeni iznos plaća za prekovremeni rad veći je za 28,2 % zbog zamjene pravosudnih policajaca koji su na dugotrajnom bolovanju i povećanog broja sprovođenja zatvorenika u zatvorsku bolnicu, druge zatvore i na sudove. Iznos isplaćen za rashode za zaposlene (jubilarne nagrade, pomoći za bolovanje, otpremnine, rođenje djeteta i smrtni slučaj) veći su za 107 % u odnosu na prethodno razdoblje radi isplata otpremnina u iznosu 13.835,38 € i isplata prigodne nagrade za Uskrs u iznosu 8.700 €.

**ŠIFRA 32 - Materijalni rashodi** veći su za 14 % i ukupno iznose 282.076,81 €, a posebno se izdvajaju slijedeći rashodi:

* 3211 rashodi za službena putovanja veći su za 82,9 % zbog povećanog broja službenih putovanja gdje trošak dnevnica službenicima iznosi 1.483,06 € . Navedeni rashodi su povećani i zbog plaćanja troškova za nadoplatu ENC uređaja za službena vozila u iznosu 1.181,10 € jer su Hrvatske autoceste d.o.o., ukinule besplatnu cestarinu,
* 3213 rashodi za stručno usavršavanje zaposlenika veći su za 127 % radi troškova dva seminara stručnog usavršavanja iz područja javne nabave potrebnog radi produljenja postojećeg certifikata, troškova polaganja stručnog ispita zaštite od požara,troškova polaganja stručnog ispita pri Hrvatskom državnom arhivu, te troškova polaganja higijenskog minimuma za strukovne učitelje zatvorske kuhinje i skladišta zbog implementacije HACCP sustava u Zatvoru,
* 3221 rashodi za uredski materijal i ostale materijalne rashode veći su za 29,2% radi povećane nabave osnovnih higijenskih potrepština za zatvorenike uslijed konstantnog povećanja brojnog stanja,
* 3222 rashodi za materijal i sirovine veći su za 4,4 % radi povećanog brojnog stanja zatvorenika,
* 3223 rashodi za energiju manji su za 18 % radi sufinanciranja rashoda za energente temeljem uredbe Vlade RH,
* 3224 rashodi za nabavu materijala i dijelova za tekuće i investicijsko održavanje veći su za

3,5 % radi povećane nabave materijala za održavanje postrojenja i opreme,

* 3225 rashodi za sitni inventar i auto gume veći su za 18 % , a najveći udio u rashodima čine troškovi za nabavu sitnog inventara za zatvorsku kuhinju uslijed implementacije HACCP sustava (nabava tri termo lonca za održavanje topline pripremljene hrane u iznosu 1.046, 25 €, daske za rezanje i držači u iznosu 345,60 €, kante za smeće u iznosu 330,04 € i dr.)
* 3327 rashodi za službenu radnu i zaštitnu odjeću veći su za 171,3 % radi nabave radne odjeće i obuće za potrebe radno angažiranih zatvorenika u zatvorskoj kuhinji i nabave službene radne odjeće i obuće za potrebe službenica zatvorske ambulante
* 3231 rashodi za usluge telefona, pošte i prijevoza veći su za 36,7 % radi povećanih troškova poštarine i troškova za usluge prijevoza
* 3232 rashodi za usluge tekućeg i investicijskog održavanja veći su za 230 % Najveći udio troškova čine usluge za postavljanje pločica u Zatvoru u iznosu 9.225 €, servis rashladne komore u iznosu 860,59 €,servis vatrogasnih aparata u iznosu 432,74 € te ostale usluge održavanja uređaja i opreme radi redovnog funkcioniranja ,
* 3234 rashodi za komunalne usluge veći su za 60,7 % radi veće potrošnje vode uslijed povećanog brojnog stanja zatvorenika te troškova deratizacije i dezinsekcije,
* 3236 rashodi za zdravstvene i veterinarske usluge veći su za 25,5 % radi većeg broja zdravstvenih pregleda i testiranja zatvorenika, te dva zdravstvena pregleda službenika,
* 3238 rashodi za računalne usluge veći su za 20 %
* 3239 rashodi za ostale usluge veći su za 209 % koji čine troškovi redovnog tehničkog pregleda službenih vozila. Pored navedenih redovnih troškova na povećanja rashoda za ostale usluge utjecao je i trošak izrade HACCP studije u iznosu 995,41 € ,te troškovi odvoza građevinskog otpada uslijed radova u Zatvoru u iznosu 575,00 €,
* 3291 rashodi za naknade za rad predstavničkih i izvršnih tijela, povjerenstava i slično veće su za 4,4 % radi veće radne angažiranosti zatvorenika na pomoćnim poslovima i u zatvorskoj kuhinji,
* 3292 rashodi za premije osiguranja veći su za 273 % koji čine troškovi osiguranja službenih vozila. Na povećanje navedenih rashoda utjecao je trošak dodatnog kasko osiguranja službenog vozila Škoda Octavia - specijalizirano vozilo za prijevoz zatvorenika u iznosu 557,47 € ,
* 3293 rashodi za reprezentaciju veći su za 27,7 % radi nabave napitaka uslijed službenih posjeta iz drugih kaznenih tijela
* 3299 ostali nespomenuti rashodi poslovanja veći su za 87,4 % koji čine rashodi za putne troškove zatvorenika prilikom otpusta iz Zatvora, troškovi izrade ključeva, troškovi trajekta kod prijevoza zatvorenika,trošak tv pretplate za zatvorenike te ostali troškovi.

**ŠIFRA - 343 FINANCIJSKI RASHODI**

Financijski rashodi iznose 753,55 € i veći su za 112 % u odnosu na isto razdoblje prethodne godine radi većeg priljeva i odljeva sredstava sa glavnog računa Zatvora (veći broj pojedinačnih naloga za plaćanje) i računa pologa zatvorenika (zbog povećanog brojnog stanja zatvorenika veći je broj uplata preko bankovnog izvoda, polog novca na Finu radi pridržavanja dnevnog limita blagajne pologa zatvorenika).

**ŠIFRA - 369 PRIJENOSI IZMEĐU PRORAČUNSKIH KORISNIKA ISTOG PRORAČUNA**

Prijenosi između proračunskih korisnika istog proračuna iznose 0 €.

**ŠIFRA - 3811 TEKUĆE DONACIJE U NOVCU**

Tekuće donacije u novcu iznose 19.317,77 €, a odnose se na doznačena sredstva od igara za sreću u području pružanja potpore provođenju pojedinačnog programa izvršavanja kazne zatvora/odgojne mjere Uprave za zatvorski sustav i probaciju Ministarstva pravosuđa,uprave i digitalne transformacije.

Temeljem sklopljenog ugovora doznačena sredstva isplaćena su Udruzi „ANST 1700“ Split za provođenje III godine projekta „Pitanje kulture“ i Udruzi „Liga za prevenciju ovisnosti“ Split za provođenje projekta „Dok sam unutra da naučim nešto“.

**ŠIFRA-7 PRIHODI OD PRODAJE NEFINANCIJSKE IMOVINE**

Prihodi od prodaje nefinancijske imovine iznose 0 €.

**ŠIFRA-4 RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine iznose 40.939,10 €, a sastoje se od:

1) rashoda za nabavu proizvedene dugotrajne imovine u iznosu 36.157,99 € koje čine:

* rashodi za nabavu uredske opreme i namještaja u iznosu 6.374,35 € i to: uredske stolice-13 kom. za potrebe službenika , radni stol za potrebe zatvorske ambulante, inox stol za rezanje mesa za potrebe skladišta (sukladno HACCP sustavu), ormar za viseće mape-2 kom. za potrebe zatvorske ambulante i polica za arhiv-9 kom. za potrebe zatvorske arhive,
* rashodi za nabavu komunikacijske opreme u iznosu 638,98 € i to: tv uređaji -2 kom. za potrebe zatvoreničkih soba
* rashodi za nabavu instrumenata, uređaja i strojeva u iznosu 185,03 € i to: Vasco prevoditelj-1 kom. za potrebe Odjela osiguranja i brusilica -1 kom. za potrebe zatvorske radionice za održavanje
* rashodi za nabavu prijevoznih sredstava uiznosu28.959,63 € i to: službeno vozilo Škoda Octavia Style

2) rashoda za dodatna ulaganja na građevinskim objektima u iznosu 4.781,11 € i to: prozori-4 kom.

 i vrata – 2 kom. za potrebe uređenja sale za sastanke u dijelu garnizona, te nabava sobnih vrata –

 5 kom. od čega 1 kom. za potrebe male dežurane Odjela osiguranja i 4 kom. za unutarnje

 uređenje garnizona.

**ŠIFRA-X004 VIŠAK PRIHODA**

Višak prihoda iznosi 26.895,41 € .

**ŠIFRA –9222-9221 MANJAK PRIHODA**

Preneseni manjak iz 2023. godine iznosio je 26.879,80 € . Kontrolom u 2024. godini utvrđene su pogreške u knjiženju ulaznih računa, te je nakon provedenih usklade i knjiženja došlo do ispravka prenesenog manjka prihoda poslovanja 2023. godine koji sad iznosi 25.469,35 €. Višak prihoda i primitaka za pokriće u slijedećem razdoblju iznosi 1.426,06 €.

 **B I LJ E Š K E**

**UZ IZVJEŠTAJ O OBVEZAMA**

* 1. **- 30.06.2024. GODINE**
* stanje obveza na kraju izvještajnog razdoblja (šifra V006) iznosi 320.055,79 €, od čega se:
	+ na dospjele obveze odnosi 676,39 €
	+ na nedospjele obveze 319.379,40 €

Dospjele obveze (šifra D23) iznose 676,39 €.

Dva računa za Ljekarnu Šibenik u iznosu 184,39 € i račun za Xenon savjetovanje d.o.o.-seminar za javnu nabavu u iznosu 200,00 € čine dospjele obveze od 1-30 dana, a iste nisu plaćene jer su računi došli nakon knjiženja doznaka za riznicu. Račun za Zavod za javno zdravstvo u iznosu 292,00 € trebao je biti plaćen 15.ožujka 2024.godine, ali su greškom sredstva za plaćanje istog na riznici povučena na račun Zatvora umjesto na račun dobavljača. Račun je plaćen 03. srpnja 2024.godine.

Nedospjele obveze (šifra V009) iznose 319.379,40 € i odnose se na: obveze za zaposlene u iznosu od 276.752,62 €, obveze za materijalne rashode u iznosu od 20.027,33 € i obveze proračunskih korisnika za povrat u proračun u iznosu od 22.599,45 €.

Klasa: 400-02/24-01/06

Ur:broj: 514-10-06-11-05/1-24-02

U Šibeniku, 10. srpnja 2024. godine

 UPRAVITELJ

 Goran Čuljak